**Tabel comparativ privind propunerile de modificare și completare a**

**Legii nr. 53/2003 – Codul muncii, republicată, cu modificările şi completările ulterioare**

|  |  |  |
| --- | --- | --- |
| **Nr. crt** | **Forma actuală a Legii nr. 53/2003 – Codul muncii** | **Forma propusă**  |
|  | **Art. 16****(1)** Contractul individual de muncă se încheie în baza consimţământului părţilor, în formă scrisă, în limba română. Obligaţia de încheiere a contractului individual de muncă în formă scrisă revine angajatorului. Forma scrisă este obligatorie pentru încheierea valabilă a contractului. **(2)** Anterior începerii activităţii, contractul individual de muncă se înregistrează în registrul general de evidenţă a salariaţilor, care se transmite inspectoratului teritorial de muncă.**(3)** Angajatorul este obligat ca, anterior începerii activităţii, să înmâneze salariatului un exemplar din contractul individual de muncă.**(4)** Munca prestată în temeiul unui contract individual de muncă constituie vechime în muncă.**(5)** Absenţele nemotivate şi concediile fără plată se scad din vechimea în muncă.**(6)** Fac excepţie de la prevederile alin. (5) concediile pentru formare profesională fără plată, acordate în condiţiile art. 155 şi 156. | **Art. 16 – modificare** **(1)** În sensul prezentei legi, munca nedeclarată reprezintă:**a.** primirea la muncă a unei persoane fără încheierea contractului individual de muncă în formă scrisă, în ziua anterioară începerii activităţii.**b.** primirea la muncă a unei persoane fără înregistrarea raportului de muncă în registrul general de evidenţă a salariaţilor cel târziu în ziua anterioară începerii activităţii.>**c.** primirea la muncă a unui salariat în perioada în care acesta are contractul individual de muncă suspendat.**d.** primirea la muncă a unui salariat în afara programului de lucru stabilit în cadrul contractelor individuale de muncă cu timp parţial.1. Contractul individual de muncă se încheie în baza consimţământului părţilor, în formă scrisă, în limba română, anterior începerii activităţii de către salariat. Obligaţia de încheiere a contractului individual de muncă în formă scrisă revine angajatorului.
2. În situaţia în care contractul individual de muncă nu a fost încheiat în formă scrisă, se prezumă că a fost încheiat pe durată nedeterminată, iar părţile pot face dovada prevederilor contractuale şi a prestaţiilor efectuate prin orice alt mijloc de probă.
3. Anterior începerii activităţii, contractul individual de muncă se înregistrează în registrul general de evidenţă a salariaţilor, care se transmite inspectoratului teritorial de muncă.
4. Angajatorul este obligat ca, anterior începerii activităţii, să înmâneze salariatului un exemplar din contractul individual de muncă.
5. Munca prestată în temeiul unui contract individual de muncă constituie vechime în muncă”.
 |
|  | **Art. 17****(5)** Orice modificare a unuia dintre elementele prevăzute la alin. (3) în timpul executării contractului individual de muncă impune încheierea unui act adiţional la contract, **într-un termen de 20 de zile lucrătoare de la data apariţiei modificării**, cu excepţia situaţiilor în care o asemenea modificare este prevăzută în mod expres de lege. | **Art. 17 – modificare** **(5)** Orice modificare a unuia dintre elementele prevăzute la alin. (3) în timpul executării contractului individual de muncă impune încheierea unui act adiţional la contract, **anterior producerii modificării**, cu excepţia situaţiilor în care o asemenea modificare este prevăzută în mod expres de lege. |
|  | **Art. 119** Angajatorul are obligaţia de a ţine evidenţa orelor de muncă prestate de fiecare salariat şi de a supune controlului inspecţiei muncii această evidenţă ori de câte ori este solicitat. | **Art. 119 – modificare** Angajatorul are obligaţia de a ţine **la locul de muncă** evidenţa orelor de muncă prestate **zilnic** de fiecare salariat, **cu evidenţierea orei de începere şi a celei de sfârşit a programului de lucru**, şi de a supune controlului inspectorilor de muncă această evidenţă, ori de câte ori se solicită acest lucru. |
|  | **Art. 260****(1)** Constituie contravenţie şi se sancţionează astfel următoarele fapte:**e)** primirea la muncă a până la 5 persoane fără încheierea unui contract individual de muncă, potrivit art. 16 alin. (1), cu amendă de la 10.000 lei la 20.000 lei pentru fiecare persoană identificată; | **Art. 260 – modificare** **(1)** Constituie contravenţie şi se sancţionează astfel următoarele fapte:e) primirea la muncă a până la 5 persoane fără încheierea unui contract individual de muncă, potrivit art. 16 alin. (1) **lit. a**, cu amendă de la 10.000 lei la 20.000 lei pentru fiecare persoană identificată; |
|  |  | Art. 260 – completare După alin. (1), lit. e) se introduc trei noi litere:e1) primirea la muncă a unei persoane fără înregistrarea raportului de muncă în registrul general de evidenţă a salariaţilor cel târziu în ziua anterioară începerii activităţii, cu amendă de la 10.000 lei la 20.000 lei pentru fiecare persoană identificată;**e**2**)** primirea la muncă a unui salariat în perioada în care acesta are contractul individual de muncă suspendat, cu amendă de la 10.000 lei la 20.000 lei pentru fiecare persoană identificată;**e**3) primirea la muncă a unui salariat în afara programului de lucru stabilit în cadrul contractelor individuale de muncă cu timp parţial, cu amendă de la 5.000 lei la 10.000 lei pentru fiecare persoană identificată. |
|  |  | Art. 260 – completare După alin. (1) se introduce un nou alineat:**(**11**)** Contravenientul poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din minimul amenzii prevăzute la alin. (1) lit. e)-e3), inspectorul de muncă făcând menţiune despre această posibilitate în procesul-verbal. |